recursal/SuperWikiNEXT-32B huggingface dataset:
**உறுதிகொண்ட செயலுக்கான அதிரடிப்படை பட்டாலியன்** (***Co**mmando **B**attalion for **R**esolute **A**ction*) அல்லது **கோப்ரா** என்பது இந்தியாவின் நக்சலைடுடன் மோதும் மத்திய பின்னிருப்பு காவல் படையின் ஒரு பிரிவாகும். இந்தியாவின் மத்திய காவல் ஆயுதப் படைகளிலேயே பிரத்தியேக கரந்தடிப்போர்முறை தாக்குதல் கற்ற படையாகும். இத்தகைய சிறப்பு பயிற்சியின் மூலம் சிறிய நக்சலைட் குழுக்கள் சிதைக்கப்படுகிறது. ஒரு பட்டாலியன் என்பது 500 முதல் 1500 படை வீரர்கள் கொண்ட குழுவாகும்.

ஆயுதங்கள்
---------

இந்திய துணை இராணுவத்திலேயே வலிமையான ஆயுதங்கள் கொண்ட படை இந்த கோப்ரா படைதான். 1300 கோடி ரூபாய் செலவில், காலாட்படை வீரர்களுக்கெல்லாம் நீள் துப்பாக்கிகள், ஏகே-47 துப்பாக்கிகள், எக்ஸ்-95, ப்ரவுனிங் ஹை-பவர் க்லாக் கைத்துப்பாக்கிகள், ஹெக்லர் & கோச் எம்பி5 இயந்திரத் துப்பாக்கிகள், ட்ரக்னவ் எஸ்விடி, ஹெக்லர் & கோச் எம்.எஸ்.ஜி-90 மற்றும் காரல் குஸ்டவ் ரீகொயிலீஸ் துப்பாக்கிகள் போன்ற ஆயுதங்கள் வழங்கப்பட்டுள்ளன. மேலும் அதிநவீன இலத்திரனியல் கண்காணிப்புக் கருவிகளாலும், காத்திரமான பயிற்சிபெற்ற குழுக்களாலும் கோப்ரா படை அமைக்கப்பட்டுள்ளது.

பயிற்சிகள்
----------

சிக்கர் ஊரிலுள்ள தீவிரவாத எதிர்ப்புப்பள்ளியிலும், மிசோரமிலுள்ள கிளர்ச்சி எதிப்பு யுத்தப் பள்ளியிலும் பயிற்சி வழங்கப்படுகிறது. ஏமாற்று வித்தை மற்றும் குழுத் தாக்குதலிலும் பயிற்சியளிக்கப்படுகிறது.

மேற்கோள்கள்
-----------

1. ↑  Dholabhai, Nishit (2008-09-07) 9803136.jsp "COBRA on way to fight Naxalites in Jharkhand" *தி டெலிகிராஃப்*, retrieved 2009-06-19
2. ↑  Indian COBRA Troops to Take on Maoist Insurgents
[*தொடர்பிழந்த இணைப்பு*]  *Defence News*
3. ↑  Mund, Prasenjit; Mandal Caesar (2009-06-19). "Shadow warriors:Guerrillas wary of Cobra strike" (in English). *The Times of India* (Kolkata): 2.
**ஸ்கைட்ரெக்ஸ்** (Skytrax) ஐக்கிய இராச்சியத்தில் உள்ள ஒரு நிறுவனமாகும். இது உலகின் விமான நிலையங்கள் வழங்கும் சிறந்த சேவைகளின் தர நிர்ணய நிறுவனமாகும். இந்நிறுவனம் வர்த்தகப் போக்குவரத்து விமான நிலையங்கள் வழங்கும் விமானப் போக்குவரத்து வசதிகள், விமானப் பணியாளர்களின் நிறைவான அணுகுமுறை, பயணத்தின் போது பொழுதுபோக்கு போன்ற பல்வேறு விடயங்களை ஆராய்ந்து பெறப்படும் பயணிகளின் மனநிறைவுத்தன்மை அடிப்படையில், பயணிகளிடம் இருந்து பெறப்படும் தரவுகள் ஊடாகவே கணிப்பிடுகின்றது. இவ்வாறு கணிப்பீடுகளூடாக பெறப்படும் தரவுகளின் அடிப்படையில் ஒவ்வொரு ஆண்டும் உலகின் சிறந்த விமானச் சேவையை வழங்கும் விமான நிலையத்தின் ஆய்வு அறிக்கையையும் வெளியிட்டு வருகின்றது. அத்துடன் தேர்ந்தெடுக்கும் சிறந்த விமான நிலையத்திற்கு; உலகின் சிறந்த விமான நிலையத்திற்கான விருதாக **ஸ்கைட்ரெக்ஸ் விமான நிலைய விருது** வழங்கப்பட்டு வருகின்றது.

மேற்கோள்கள்
-----------

1. ↑  Whois Record for Airlinequality.com (Airline Quality)
2. ↑  "Select Committee on Science and Technology Fifth Report". United Kingdom Parliament. 2000-11-15. 2007-11-25 அன்று பார்க்கப்பட்டது. Check date values in: `|date=` (உதவி)
3. ↑  Mario Kossmann (2006). *Delivering Excellent Service Quality in Aviation*. Ashgate Publishing. பக். 67–71. பன்னாட்டுத் தரப்புத்தக எண்:0754647250.
4. ↑  "Skytrax rates the world's best". 2007-02-19 அன்று மூலம் பரணிடப்பட்டது. 2009-11-19 அன்று பார்க்கப்பட்டது.
5. ↑  World Airline Awards
6. ↑  World Airport Awards

வெளியிணைப்புகள்
---------------

* ஸ்கைட்ரெக்ஸ் அதிகாரப்பூர்வ தளம்
**பிரியாகந்தைடீ** *(Priacanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இக் குடும்பத்தில் 18 இனங்கள் அடங்கியுள்ளன. இக் குடும்பத்தைச் சேர்ந்த மீனினங்கள் கடினமான முட்களைக் கொண்ட செதில்களைக் கொண்டுள்ளன. இதனால், இக் குடும்பத்துக்கு *பிரியோ* *(கடிக்கும்)*, *அக்காந்தா* *(முள்)* என்னும் சொற்களின் சேர்க்கையால் உருவான *பிரியாகந்தைடீ* என்னும் பெயர் கொடுக்கப்பட்டுள்ளது. இக் குடும்பத்திலுள்ள இனத்து மீன்கள் பொதுவாகப் பெரிய கண்களைக் கொண்டவை. இதனால் இவற்றை ஆங்கிலத்தில் *பெருங்கண்* *(bigeye)* என அழைப்பர். ஊனுண்ணும், இரவில் இரைதேடும் இவற்றின் வாழ்க்கை முறைக்கு இப் பெரிய கண்கள் உதவியாக உள்ளன. பிரியாகந்தைடீக்கள் பெரும்பாலும் ஒளி பொருந்திய சிவப்பு நிறமானவை. எனினும், வேறு நிறங்களைக் கொண்ட மீனினங்களும் இக் குடும்பத்தில் உள்ளன. பெரும்பாலான இக் குடும்ப மீன்கள் அதிக அளவாக 30 சதம மீட்டர் (12 அங்குலம்) வரை வளர்கின்றன. சில இனங்கள் 50 சதம மீட்டர்கள் (20 அங்குலம்) வரை வளரக்கூடியன. 

*பிரியாகந்தைடீ* குடும்ப மீன்கள் அத்திலாந்திக் பெருங்கடல், இந்தியப் பெருங்கடல், பசிபிக் பெருங்கடல் ஆகியவற்றின் வெப்பவலய, துணைவெப்பவலயப் பகுதிகளில் வாழ்கின்றன. பொதுவாக இவைகளைப் பவளப்பாறைகள் அல்லது கடலடியில் துருத்திக் கொண்டிருக்கும் பாறைகளுக்கு அண்மையில் காணலாம். இவற்றில் சில இனங்கள் உணவுக்காகப் பிடிக்கப்படுகின்றன.

வகைப்பாடு
---------

பிரியாகாந்தசு ஆம்ரூர், மாலைதீவுகள்
*பிரிசித்தியெனிசு ஆல்ட்டா*
*பிரியாகந்தைடீ* குடும்பம் 4 பேரினங்களாகப் பிரிக்கப்படுகின்றன.

1. *பிரியாகாந்தசு* *(Priacanthus)*
2. *பிரிசித்தியெனிசு* *(Pristigenys)*
3. *எட்டரோபிரியாகாந்தசு* *(Heteropriacanthus)*
4. *கூக்கியோலசு* *(Cookeolus)*

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
தருமபுரி அகழ்வைப்பகத்தில் உள்ள அதியமான் பெருவழிக்கல்
அதியமான் பெருவழி கல்லெழுத்து
**அதியமான் பெருவழி** என்பது அதியமான் மரபினரின் பெயரால் அமைந்த ஒரு பெருவழியாகும்

பெருவழி
-------

பெருவழி என்பது தற்கால நெடுஞ்சாலைக்கு ஒப்பாக அமையாவிடினும், பழந்தமிழகத்தின் போக்குவரத்து தேவையை நிறைவு செய்யும் வகையில் அமைந்த சாலைகளாகும்.

அதியமான் பெருவழி
----------------

தருமபுரி மாவட்டத்தின் தலைநகரான தருமபுரியே அதியமானின் தலைநகரான **தகடூர்** ஆகும். இந்தத் தருமபுரிக்கு அருகில், அதியமான் மரபினர் பிற்காலத்தில் கோட்டைகட்டி வாழந்த பகுதியே அதியமான் கோட்டை என்னும் ஊராகும். அதியமான் கோட்டையிலிருந்து. **நாவற் தாவளம்** என்ற ஊருக்குச் சென்ற பெருவழியே அதியமான் பெருவழியாகும்.

நாவற் தாவளம்
------------

இந்த நாவற் தாவளம் ஊர் எது என்பது தெளிவாகத் தெரியவில்லை. தகடூருக்கு வடகிழக்கில் இன்றைய வேலூர் மாவட்டத்தில் இருந்திருக்கலாம் என்றும் கருதப்படுகிறது.

அதியமான் பெருவழிக்கல்
---------------------

அதியமான் பெருவழிக்கலில் ஒன்று அதியமான் கோட்டை-பாலக்கோடு சாலையின் மேற்குபக்கம் வயல்களுக்கு இடையில் தமிழக தொல்லியல் துறையினரால் பெருவழி காதக் கல் (19 காதம்) கண்டுபிடிக்கப்பட்டது. மற்றொரு கல் தருமபுரி-கன்னிப்பட்டி நகர பேருந்து சாலையில் தருமபுரியிலிருந்து பத்து கிலோமீட்டர் தொலைவில் உள்ள முத்தம்பட்டி என்னும் ஊரில் சாலையின் வலப்புறம் உள்ள கிணற்று மேட்டில் பெருவழிக்காதக்கல் (27 காதம்) கண்டுபிடிக்கப்பட்டது இக்கல்லை கண்டுபிடித்தவர்கள் சேலம் பா. அன்பரசு அவர்களும் மா. கணேசன் அவர்களுமாவர்.

அதியமான் பெருவழிக் கல்லின் அமைப்பு
----------------------------------

அதியமான் பெருவழி எந்த ஊர் செல்கிறது. எவ்வளவு தொலைவு செல்ல வேண்டும் என்பதை இந்த இருபத்தொன்றாம் நூற்றாண்டின் தொலைவுக் கல்லினும் மேலான செய்தியைக் கொடுக்கும் பெருவழிக்கல்லாக இது விளங்குகிறது. இவ்வளவு தொலைவு எனபது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் குறியீடுகளாகவே காட்டப்பட்டுள்ளது. 29 காதம் என்பதை முதலில் எண்ணால் எழுதி, பின்னர் இரண்டு பெரிய குழிகளையும், அவற்றிற்கு கீழே வரிசைக்கு மூன்றாக ஒன்பது சிறிய குழிகளையும் செதுக்கிக் குறியீடு மூலமாகக் குறித்துள்ளனர். பெரிய குழிகள் ஒவ்வொன்றும் பத்து காதங்களையும், சிறிய குழிகள் ஒவ்வொன்றும் காதத்தைகயும் குறிக்கும் வகையில் உள்ளது.

காலம்
-----

இப்பெருவழி கி.பி. பதின்மூன்றாம் நூற்றாண்டில் மூன்றாம் குலோத்துங்கன் காலத்தில் தகடூர் பகுதியை ஆண்ட இராசராச அதியமானுடையதாக இருக்கலாம் என்று கருதப்படுகிறது.

குறிப்புகள்
-----------

1. ↑  ஐந்தாம் உலகத்தமிழ் மாநாட்டு, விழா மலர் மதுரை,1981 பக் 388
2. ↑  தினமணி செய்தி 14.7.1978
3. ↑  தகடூர் தந்த தடங்கள்.ப. அன்பரசு பக் 19
4. ↑  தினமணி நாளிதழ் செய்தி 14.7.1978
5. ↑  இரா.நாகசாமி,தருமபுரி கல்வெட்டுகள், முதல் தொகுதி எண்.1974/85;ARE 169/1968-69
6. ↑   உலகிற்கே வழிகாட்டும் பண்டை தமிழகத்தின் மைல்கற்கள் - ஒரு சுவாரஸ்ய பயணம்!
7. ↑  ஐந்தாம் உலகத் தமிழ் மாநாட்டு விழா மலர்,பக்.400
**ஐசுலாந்திய ஏர்லைன்சு எல்எல் 001** (Icelandic Airlines Flight 001), ஓர் ஒப்பந்த வான்பறப்பு, நவம்பர் 15, 1978 அன்று இலங்கையின் கொழும்பு வானூர்தி நிலையத்தில் இறங்க ஓடுபாதையை எட்டும்போது தரையில் மோதி விபத்திற்குள்ளானது. விபத்திற்குள்ளான டக்ளஸ் டிசி-8 வானூர்தியில் இருந்த 13 ஐசுலாந்திய பணியாளர்களில், 8 பேரும் மாற்றுப் பணியாளர்கள் 5 பேரும் 262 பயணிகளில் தெற்கு போர்னியோவைச் சேர்ந்த 170 (பெரும்பாலும் இந்தோனேசிய) முஸ்லிம் புனிதப்பயணிகளும் உயிரிழந்தனர். இலங்கை அதிகாரிகள் விடுத்த அலுவல்முறை அறிக்கையில் விபத்திற்கான காரணமாக வானூர்தி ஓட்டுநர்கள் இறங்குவதற்கான செய்முறைகளை சரியாகக் கடைபிடிக்காதது எனக் குறிப்பிடப்பட்டுள்ளது. இருப்பினும் ஐக்கிய அமெரிக்க மற்றும் ஐசுலாந்திய அலுவலர்கள் கோளாறான வானூர்தி நிலையக் கருவிகளும் வான் போக்குவரத்து கட்டுப்பாடு பிழையுமே விபத்திற்கான காரணமாக குறிப்பிடுகின்றனர். ஐசுலாந்திய வான்வழிப் போக்குவரத்தில் இதுவே மிக மோசமான விபத்தாகும். 

சவூதி அரேபியாவின் ஜித்தாவிலிருந்து இந்தோனேசியாவின் சுராபயாவிற்கு இந்தப் பறப்பு ஒப்பந்தம் செய்யப்பட்டிருந்தது. எரிபொருள் நிரப்பவும் மாற்றுப் பணியாளர்கள் பொறுப்பேற்கவும் கொழும்பு-பண்டாரநாயக்க பன்னாட்டு வானூர்தி நிலையத்தில் தரை இறங்கியது. இறங்குகின்ற வேளையில் அப்பகுதியில் இடிமின்னற்புயல், காற்று நறுக்கம் இருந்ததும் சிக்கலாக இருந்தன.

வானூர்தி
--------

விபத்திற்குள்ளான வானூர்தி டக்ளஸ் டிசி-8 வானூர்தியாகும்; ஹஜ் இயக்கத்திற்காக இது ஒப்பந்தம் செய்யப்பட்டிருந்தது. வானூர்தியின் உரிமப் பதிவெண் TF-FLA, மற்றும் அதன் பெயர் *லீஃபர் எரிக்சன்* ("Leifur Eiríksson") ஆகும்.

மேற்சான்றுகளும் வெளி இணைப்புகளும்
---------------------------------

* "Report of the Commission of Inquiry appointed by His Excellency the president to inquire into the causes and circumstances in which Loftleider Icelandic Airways aircraft DC-8-63F TF-FLA met with an accident in the vicinity of the Katunayake Airport on 15th November 1978." ( பரணிடப்பட்டது 2013-11-09 at the வந்தவழி இயந்திரம்) - Posted on the website of the Civil Aviation Authority of Sri Lanka
* Óttar Sveinsson. "ÚTKALL Leifur Eiríksson brotlendir." Book about the crash.
* Pre-crash photos from Airliners.net
**ஐசோக்சசோல்** *(Isoxazole)* என்பது C3H3NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவோர் அசோல் சேர்மம் என வகைப்படுத்தப்படுகிறது. இச்சேர்மத்தில் அசோலுடன் நைட்ரசனை அடுத்து ஓர் ஆக்சிசன் இடம் பெற்றிருக்கும். இத்தகைய வளையங்களைப் பெற்றுள்ள சேர்மங்கள் என்றும் இதை வகைப்படுத்துகிறார்கள். ஐசோக்சசோலிலிருந்து வழிப்பெறுதியாக வரவழைக்கப்பட்ட ஒற்றை இணைதிற தனியுறுப்பு ஐசோக்சசோலைல் எனக் கருதப்படுகிறது.

ஐபோடெனிக் அமிலம், முசிமோல் உள்ளிட்ட சில இயற்கைப் பொருட்களில் ஐசோக்சசோல் வளையங்கள் காணப்படுகின்றன. காக்சு-2 தடுப்பியான வால்டிகாக்சிப் (பெக்சுட்ரா) உள்ளிட்ட எண்ணற்ற மருந்துகள் தயாரிப்புக்கும், ஆம்பா என்று சுருக்கியழைக்கப்படும் α-அமினோ-3-ஐதராக்சி-5-மெத்தில்-4-ஐசோக்சசோல்புரோப்பியானிக் அமிலம் என்ற நரம்புக்கடத்தி முன்னோடிக்கும் ஐசோக்சசோல் சேர்மமே அடிப்படையாகும். பியூராக்சான் என்ற வழிப்பெறுதியானது ஒரு நைட்ரிக் அமில வழங்கியாகும். 
ஐசோக்சசோலைல் தொகுதியானது குளோக்சாசில்லின், டைகுளோக்சாசில்லின், புளு குளோக்சாசில்லின் உள்ளிட்ட பல பீட்டா-லாக்டமேசு-தடுப்பு நுண்மக் கொல்லிகளில் காணப்படுகிறது. லெபுளுனோமைடு என்ற மருந்து ஒரு ஐசோக்சசோல் வழிப்பெறுதி மருந்தாகும். 

ஐசோக்சசோல் வளையங்களைக் கொண்டிருக்கும் வளர்வினை ஊக்கிகளுக்கு உதாரணமாக தானாசோல், ஆண்ட்ரோய்சோக்சசோல் போன்றவற்றைக் குறிப்பிடலாம்.

இவற்றையும் காண்க
----------------

* ஆக்சசோல்
* பிர்ரோல்
* பியூரான்
* எளிய அரோமாட்டிக் வளையம்

மேற்கோள்கள்
-----------

1. ↑  Zoltewicz, J. A. & Deady, L. W. Quaternization of heteroaromatic compounds. Quantitative aspects. Adv. Heterocycl. Chem. 22, 71-121 (1978).

புற இணைப்புகள்
--------------

* Synthesis of isoxazoles (overview of recent methods)
Schlieren photograph of an attached shock on a sharp-nosed supersonic body.
**அதிர்வலை** (Shock wave), (*அதிர்வு முகப்பு* (Shock front) அல்லது எளிமையாக *அதிர்வு* (Shock)) என்பது, ஒருவகையான பரவும் இடையூறு ஆகும். இதுவும் சாதாரண அலை போல் ஊடகங்கள் (காற்று, திரவம், அயனிமம் மற்றும் திண்மம்) வழியாக பரவுகிறது. சில வேளைகளில் ஊடகங்கள் இல்லாத இடங்களிலும், புலன் வழியாக (எ-கா: மின்காந்தப்புலன்) பரவுகிறது. அதிர்வலை திடீரென்று ஏற்பட்டு தொடர்பற்ற மாற்றத்தை ஊடகத்தில் ஏற்படுத்தும் தன்மை கொண்டது. அதிர்வின் குறுக்காக அழுத்தம், வெப்பம், அடர்த்தி ஆகியவை துரிதமாக அதிகரிக்கும். மீயொலிவேக பாய்வுகளில், விரிதலானது ஒரு விரிதல் விசிறி மூலமாக நடைபெறுகிறது. அதிர்வலையானது மற்றெந்த அலைகளையும் விட அதிவேகத்தில் ஓர் ஊடகம் வழியே பரவக்கூடியது.

சாலிடான்களைப் போலன்றி (மற்றொரு வகை நேரிலா அலை) அதிர்வலைகளின் ஆற்றல் தூரத்தைப் பொறுத்து வெகுவேகமாக குறையும். மேலும், உடனேகும் விரிதல் அலையானது இதனோடு நெருங்கிவந்து பின் கலந்துவிடுகிறது, அதில் பகுதியாக அதிர்வலை கரைந்து போகிறது. மீயொலி வேக வானூர்திகளோடு தொடர்புடைய ஒலி முழக்கம், வானூர்தியால் உருவாகும் அதிர்வலை தரவீழ்ச்சியாலும் விரிதல் அலையோடு ஒன்றுகலப்பதாலும் உருவாகும் ஒலி அலையாகும்.

அதிர்வலையானது ஓர் ஊடகத்தின் வழியே பரவும்போது, மொத்த ஆற்றல் மாறுபடுவதில்லை. ஆனால், வேலையாக மாற்றப்படக்கூடிய ஆற்றல் குறைகிறது மற்றும் சிதறம் (Entropy) அதிகரிக்கிறது. இது, எடுத்துக்காட்டாக, வானூர்திமேல் அதிகமான இழுவையை அதிர்வுகள் மூலம் ஏற்படுத்துகிறது.

மேற்கோள்கள்
-----------

1. ↑  Zel'Dovich, Y. B. & Raizer, Y. P. (2012). Physics of shock waves and high-temperature hydrodynamic phenomena. Courier Corporation.
2. ↑  Landau, L. D. & Lifshitz, E. M. (1987). Fluid Mechanics, Volume 6 of course of theoretical physics. Course of theoretical physics/by LD Landau and EM Lifshitz, 6.
3. ↑  Courant, R. & Friedrichs, K. O. (1999). Supersonic flow and shock waves (Vol. 21). Springer Science & Business Media.
**மேட் மேக்ஸ்: புயூரி ரோட்** (ஆங்கில மொழி: *Mad Max: Fury Road*) இது 2015ஆம் ஆண்டில் திரைக்கு வந்த ஆஸ்திரேலிய நாட்டு அதிரடி திரைப்படம் ஆகும். இந்தத் திரைப்படத்தை ஜார்ஜ் மில்லர் என்பவர் இயக்க, டோக் மிட்செல், ஜார்ஜ் மில்லர் மற்றும் பி.ஜே. வொடேன் தயாரித்துள்ளார்கள். இந்த திரைப்படத்தில் டோம் ஹார்டி, சார்லீசு தெரன், நிக்கோலசு ஹோல்ட் உள்ளிட்ட பலர் நடித்துள்ளார்கள்.

இந்தத் திரைப்படம் மே 15ஆம் திகதி வெளியானது. இந்த திரைப்படத்தை வார்னர் புரோஸ். பிக்சர்ஸ் என்ற நிறுவனம் வினியோகம் செய்ததது.

நடிகர்கள்
---------

* டோம் ஹார்டி
* சார்லீசு தெரன்
* நிக்கோலசு ஹோல்ட்
* ஹக் கீய்ஸ்-பைரன்
* நாதன் ஜோன்ஸ்
* ரிலே கியோ
* அபே லீ கெர்ஷா
* கர்ட்னி ஈடொன்
* ஜோஷ் ஹெல்மன்
* ஜான் ஹோவார்ட்
* ரிச்சர்ட் கார்ட்டர்
* மேகன் கேல்
* அங்குஸ் சாம்சன்
* ஜாய் ஸ்மிதர்ஸ்

நடிகர்களின் பங்களிப்பு
----------------------

நாயகன் மேக்ஸ் கதாபாத்திரத்தில் நடித்திருக்கும் டோம் ஹார்டி வில்லன்களிடம் சிக்கும் காட்சிகளிலும், நாயகிக்காக உதவும் காட்சிகளிலும் சிறப்பாக நடித்திருக்கிறார். வில்லன்களிடம் தப்பிப் பிழைக்க, ப்யூரியோசாவின் உதவி தேவை என்பதால் மேக்ஸ் அவர்களுடன் இணைந்து கொள்கிறான். மனிதனின் உயிர் வாழும் ஆசைக்கு ஒரு உதாரணமான மேக்சின் கதாப்பாத்திரத்தைக் எடுத்துக் கொள்ளலாம்.

ப்யூரியோசாக வரும் சார்லீசு தெரன் கதாபாத்திரத்திற்கு கச்சிதமாக பொருந்திருக்கிறார். இப்படம் ஒரு ஹீரோயின் படம் என்றே சொல்லலாம். அந்த அளவிற்கு இவருடைய கதாபாத்திரம் அமைந்துள்ளது. படத்தையே இவர்தான் சுமந்து செல்கிறார். இவருடன் ஐந்து பெண்கள் சிறப்பாக நடித்திருக்கிறார்கள்.

படத்தில் நக்ஸ் எனும் மிகவும் சுவாரசியமான ‘வார் பாய்’ கதாப்பாத்திரம் ஒன்று வருகிறது. நிக்கோலசு ஹோல்ட் என்பவர் இக்கதாபாத்திரத்தை ஏற்று நடித்திருக்கிறார். தன் உயிரை மாய்த்து ப்யூரியோசாவைத் தடுக்க நினைப்பது, வாகனத்தில் தடுமாறி விழுந்து ஜோவிடம் திட்டு வாங்குவது என ரசிகர்களை ஈர்த்திருக்கிறார்.

திரைப்படத்தின் சிறப்பு அம்சங்கள்
--------------------------------

இப்படத்தில் வரும் வினோதமான வண்டிகள் மற்றும் கார் சேஷிங் காட்சிகள் ரசிகர்களுக்கு சுவாரசியத்தை கொடுத்திருக்கிறது. அதிலும் குறிப்பாக நாயகி ஓட்டும் வாகனமான 18 சக்கரங்கள் கொண்ட வார் ரிக், படத்தில் ஒரு கதாப்பாத்திரம் போலவே வருகிறது.

பாலைவனத்திலேயே முழு படத்தையும் எடுத்திருக்கிறார் இயக்குனர் ஜார்ஜ் மில்லர். இப்படத்தில் நீர் ஆதாரத்தை யார் கையகப்படுத்துகின்றனரோ, அவர்கள்தான் எதிர்காலத்தில் மற்றவர் மீது அதிகாரம் செலுத்த முடியுமெனத் தெளிவாகச் சித்தரிக்கிறார்.

மேற்கோள்கள்
-----------

1. 1 2  "Mad-Max-Fury-Road - Trailer - Showtimes". *த நியூயார்க் டைம்ஸ்*.. பார்த்த நாள்: 8 August 2014.
2. ↑  Sperling, Nicole (7 July 2014). "Drive Like Hell". *Entertainment Weekly*. 13 டிசம்பர் 2014 அன்று மூலம் பரணிடப்பட்டது. 9 August 2014 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Mad Max: Fury Road*
* பாக்சு ஆபிசு மோசோவில் *Mad Max: Fury Road*
* அழுகிய தக்காளிகள் தளத்தில் *Mad Max: Fury Road*
* மெடாகிரிடிக்கில் *Mad Max: Fury Road*
***பிரிவோம் சந்திப்போம்*** கரு பழனியப்பன் இயக்கத்தில் சேரன், சினேகா முக்கிய வேடங்களில் நடிக்க 2008 ஆம் ஆண்டு ஜனவரி 14 வெளியான தமிழ்த் திரைப்படமாகும். காரைக்குடியில் உள்ள நாட்டுக்கோட்டைச் செட்டியார் சமுதாயத்தின் கூட்டுக் குடும்பம் ஒன்றில் புதிதாக மணமானவர் இருவரின் கதையை இப்படம் சித்திரிக்கிறது.

கதைச்சுருக்கம்
--------------

இக்கதை சாலாவைச்(சினேகா) சுற்றி பின்னப்பட்டுள்ளது. தனது வீட்டில் ஒரே பிள்ளையான சாலா பட்டப்படிப்பை முடித்து கூட்டுக்குடும்பம் ஒன்றில் வசிக்கும் ஒருவரை மணக்கிறார். கூட்டுக்குடும்பத்தில் இருந்துவிட்டு தனிக்குடித்தனம் போகும் சாலாவை தனிமை வாட்டுகிறது. இத்தனிமையைப் பயன்படுத்தி இயக்குனர் தமிழர் வாழ்வு முறைப்பற்றி விளக்குகிறார்.

வெளியிணைப்பு
------------

* அடிதடி- ஆபாசமின்றி ஒரு கவிதை காவியம் எம் எஸ் என் அணுகப்பட்டது 23 ஜனவரி 2008.

மேற்கோள்கள்
-----------

1. ↑  "Pirivoam Sandhippoam: Music Review". Galatta.com. 03 January அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=` (உதவி); External link in `|publisher=` (உதவி)
2. ↑  "Pirivom Santhipom Audio Launch". Galatta.com. 06 December அன்று பார்க்கப்பட்டது. Unknown parameter `|accessyear=` ignored (உதவி); Check date values in: `|accessdate=` (உதவி); External link in `|publisher=` (உதவி)
**நின்றொளிர் காளான்** (ஆங்கிலம்: Eternal light mushroom ; இலத்தின்: *Mycena luxaeterna*) பிரேசில், சாஓ போலோவுக்கு அண்மையில் உள்ள அட்லாண்டிக் வனப்பகுதியில் 2009இல் கண்டுபிடிக்கப்பட்ட உயிரொளிரி வகையைச் சேர்ந்த காளான்கள் ஆகும். இவற்றின் கூழ்மம் படர்ந்த தண்டில் இருந்து பிரகாசமான பச்சை-மஞ்சள் நிறம் 24 மணி நேரமும் ஒளிர்ந்து கொண்டிருக்கும்; இதனாலேயே நின்று நிலையாக ஒளிரும் காளான் (நின்றொளிர் காளான்) எனப் பெயரிடப்பட்டுள்ளது. யமைக்கா, யப்பான், மலேசியா போன்ற நாடுகளிலும் இவை காணப்படுவது அறியப்பட்டுள்ளது.

சுமார் 1.5 மில்லியன்கள் அறியப்பட்ட காளான் இனவகைகளில் 71 இனங்களே உயிரொளிரிகள் ஆகும், இவற்றுள் நின்றொளிர் காளான் நோக்குதற்குச் சிறப்பாக அமைந்துள்ளதாலும் அதன் நித்தியமான ஒளிர்வாலும் 2011ம் ஆண்டுக்கான பத்துப் புதிய சிறப்பு உயிரினங்களின் பட்டியலில் சேர்க்கப்பட்டுள்ளது.

மங்கிய பகல் பொழுதில் அல்லது இரவு வேளைகளில் இவற்றின் ஒளிர்வைக் கண்ணுறலாம். இவை சிறிய காளான்கள், இவற்றின் தண்டின் விட்டம் எட்டு மில்லிமீட்டர், தண்டின் மேற்பரப்பு களி அல்லது கூழ்மம் போன்ற பாயத்தைக் கொண்டுள்ளது.

மேற்கோள்கள்
-----------

1. ↑  Top 10 - 2011 :Bioluminescent Mushroom. International Institute for Species Exploration.. [Online]  பரணிடப்பட்டது 2011-05-26 at the வந்தவழி இயந்திரம்.
2. ↑  "காப்பகப்படுத்தப்பட்ட நகல்" (PDF). 2017-05-24 அன்று மூலம் (PDF) பரணிடப்பட்டது. 2011-06-01 அன்று பார்க்கப்பட்டது.
3. ↑  Bryner, Jeanna. Glow-in-the-Dark Mushrooms Discovered. live science. [Online] .
ஐரோப்பியக் கண்டத்திலுள்ள பிரான்சு நாட்டில் பிறந்து கிறித்தவ மத மறையைப் பரப்ப இந்தியாவின் தமிழ்நாட்டிற்கு வந்து தமிழுக்காகவும், சமூக நீதிக்காகவும், தலித் மக்களுக்காகவும் தன்னை அர்ப்பணித்தவர்களுள்அருட்தந்தை அதிரியான் கெளசானல் அடிகளாரும் ஒருவராவார்.

பிறப்பு
-------

பிரான்சு தேசத்தில் ரோடஸ் மறைமாவட்டத்தில் 1850 ஆம் ஆண்டு பிறந்த இவர். சேசு சபை குருவாக பணியாற்ற 1888 ஆம் ஆண்டு தமிழக மண்ணிற்கு வந்தார். தூத்துக்குடியில் 1890 ஆம் ஆண்டு மறைமாவட்ட ஆயராக பொறுப்பேற்ற அதிரியான் கெளசானல் அடிகளார், வடக்கன்குளம், கள்ளிகுளம் போன்ற பகுதிகளில் மத பரப்புரையோடு, கல்வி, சமூக முன்னேற்றத்திற்காகவும் ஒடுக்கப்பட்ட மக்களுக்கு தேவையான பாதுகாப்பு ஏற்பாடுகளைச் செய்துள்ளார். அந்த காலகட்டத்தில் நிகழ்த்தப்பட்ட சாதிய ரீதியான ஏற்றத்தாழ்வை அகற்றி, சமத்துவ நிலை தொடர தொடர்ச்சியாக பாடுபட்டுள்ளார்.

சமூக செயற்பாடுகள்
-----------------

திருநெல்வேலி மாவட்டத்தில் உள்ள பெரிய குன்றுகளால் சூழப்பட்டுள்ள இருதயகுளம் என்ற கிராமம். முன்னதாக உச்சங்குளம் (உச்சன்குளம் என்றால் "பெரிய மனிதனின் குளம்" என்பது பொருள்) என்று அழைக்கப்பட்டது. அப்பகுதியில் கெளசானல் அடிகளார்களால் திரு இருதய சகோதரர் சபையை ஏற்படுத்தியதன் காரணமாக உச்சங்குளம் என்ற பகுதி இருதயகுளமாக மாற்றப்பட்டுள்ளது. 

கிறிஸ்தவ ஆன்மீகத்தை அதன் சரியான பொருளில் நடைமுறைப்படுத்திய அதிரியன் கௌசானல் அடிகளார், 1910 ஆம் ஆண்டுவாக்கில் கள்ளிகுளத்திலும் பங்குத் தந்தையாகப் பணியாற்றியுள்ளார். தற்போதும் கள்ளிகுளத்தில், கௌசானல் அடிகளார் பெயரில் ஒரு மருத்துவமனை நடத்தப்பட்டு வருகிறது. மேலும் அவரது பெயரால் தொடங்கப்பட்ட கல்லூரியைத் தொடர்ந்து நடத்தும் அளவிற்கு அவ்வூர் மக்களின் நிதி நிலைமை இடமளிக்கவில்லை.  அதனால், கல்லூரி திருநெல்வேலி தட்சண மாற நாடார் சங்கத்திடம் ஒப்படைக்கப் பட்டது. அதுவரை அக்கல்லுரிக்காக திரட்டியிருந்த பணம், நிலம், கட்டடம் அனைத்தும், அச்சங்கத்திற்கு, ஊர் மக்களால் நன்கொடையாக வழங்கப் பட்டது. இன்று, திருநெல்வேலி தட்சண மாற நாடார் சங்க கல்லூரி (TDMNS) என்ற பெயரில் இயங்கிக் கொண்டிருக்கிறது. 
வடக்கன்குளம் தேவாலயத்தின் வெள்ளாளர், நாடார் சமூக மக்களிடையே இருந்த தீண்டாமைச் சுவரை இடித்ததில் கௌசானல் அடிகளின் பங்கு அளப்பரியதாகும். இவரால் "இயேசுவின் திரு.இருதய சகோதரர் சபை" என்ற பெயரில் ஒரு துறவறசபையும் அமைக்கப்பட்டுள்ளது.

இறப்பு
------

1930 ஆம் ஆண்டு கௌசானல் அடிகளார் மரணித்துள்ளார்.

மேற்கோள்கள்
-----------

1. ↑  "நமது திருச்சபையின் வரலாறு".
2. ↑  "அது ஒரு கல்லூரிக் காலம்".
**பிரியாணி** என்பது ஞானவேல் ராஜா தயாரிப்பில் வெங்கட் பிரபு இயக்கத்தில் 2013இல் வெளியான இந்தியத் தமிழ்த் திரைப்படமாகும். இதில் கார்த்தி, ஹன்சிகா, பிரேம்ஜி அமரன், நாசர், ராம்கி போன்றோர் நடித்துள்ளனர்.

இது யுவன் சங்கர் ராஜாவின் இசையில் வரும் நூறாவது படமாகும். யுவன் சங்கர் ராஜாவின் பிறந்த நாளான ஆகத்து 31ஆம் தேதி இசை வெளியீட்டு விழா நடத்துவதாக இருந்தனர். ஆனால் இசை வெளியீட்டுக்கு முன் இணையத்தில் இப்படத்தின் பாடல்கள் அனைத்தும் வெளியானதால் இசை வெளியீடு இல்லாமல் படத்தின் பாடல்கள் வெளியிடப்பட்டன.

இத்திரைப்படத்தின் ஒரு காட்சியில், ஒரு தொழிலதிபருடைய தகவல்களை தமிழ் விக்கிப்பீடியா மூலமாக எடுப்பதுபோல் படமாக்கப்பட்டுள்ளது.

கதை சுருக்கம்
-------------

கார்த்திக்கும் பிரேம்ஜி அமரனும் பள்ளிப்பருவத்தில் இருந்தே நண்பர்கள். இருவரும் சென்னையிலுள்ள உழவு இழுவை இயந்திரம் விற்பனை செய்யும் கடையில் பணிபுரிகின்றனர். புதிதாக பெங்களூரில் தொடங்கப்படும் அவர்கள் கடையின் திறப்பு விழாவிற்கு இருவரும் செல்கின்றனர். அங்கு பெரிய தொழிலதிபரை சந்திக்கின்றனர். கடை திறப்புவிழா முடிந்து சென்னைக்கு திரும்பும் வழியில் ஆம்பூரில் பிரியாணி சாப்பிடுவதற்காக ஒரு கடையில் நிற்கின்றபோது, ஒரு பெண்ணை சந்திக்கின்றனர். அவருடன் அருகிலுள்ள தங்கும் விடுதிக்கு செல்கின்றனர். அங்கு அளவுக்கதிகமாக மது உட்கொண்டு மயங்கி விடுகின்றார்கள். காலையில் அவர்கள் உள்ள அறையில் அவர்கள் பெங்களூரில் சந்தித்த தொழிலதிபர் கொலை செய்யப்பட்டு உள்ளார். அவர்களுடன் வந்த பெண் அவ்வறையில் காணவில்லை. இக்கொலையை செய்தது யார்? ஏன் அவர்கள் இவர்கள் இருவரையும் இதில் தொடர்புபடுத்தினார்கள்? இவர்கள் எப்படி காவல்துறையிடம் தப்பினார்கள் என்பதை இயக்குநர் விறுவிறுப்பாக சொல்லியுள்ளார்.

மேற்கோள்கள்
-----------

1. ↑  யுவன் சங்கர் ராஜாவின் 100-வது படம்
2. ↑  "பிரியாணி பட பாடல்கள் திருட்டுத்தனமாக வெளியீடு". 2013-08-20 அன்று மூலம் பரணிடப்பட்டது. 2013-12-21 அன்று பார்க்கப்பட்டது.

| * பா
* உ
* தொ
வெங்கட் பிரபு இயக்கிய படங்கள் |
| --- |
| 
* *சென்னை 600028*  (2007)
* *சரோஜா* (2008)
* *கோவா* (2010)
* *மங்காத்தா* (2011)
* *பிரியாணி* (2013)
* *மாசு என்கிற மாசிலாமணி* (2015)

 |
தாவரங்களில் வளர்ச்சி இடம்பெறும் இழையப் பகுதி **பிரியிழையம்** (*Meristem*) என அழைக்கப்படும். இவ்விழையம் வியத்தமடையாத தொடர்ச்சியாகக் கலப்பிரிவுக்கு உட்பட்டு வளர்ச்சியடையும் பிரியிழையக் கலங்களால் ஆனது. இவற்றிலிருந்தே புதிய கலங்கள் தாவரங்களில் உருவாகும். உருவாகும் புதிய கலங்களில் அரைவாசி பிரியிழையமாகவும் மீதி வியத்தமடைந்த கலங்களாகவும் மாறும். இதனால் தொடர்ச்சியாகப் பிரியிழையம் தாவரத்தில் பேணப்பட்டு வரும்.

சிறப்பியல்புகள்
---------------

* இழையுருப்பிரிவு அடையக்கூடியவை.
* வியத்தமடையாத கலங்களால் ஆனவை.
* கலங்கள் யாவும் ஒத்த பரிமாணமுடையவை.
* மிகவும் மெல்லிய கலச்சுவர் உடைய கலங்கள்.
* துணைச்சுவர் படிவு இல்லை.
* கலங்களுக்கிடையில் கலத்திடைவெளி குறைவு.
* செறிவான குழியவுரு காணப்படும்.
* சிறிய சாற்றுப் புன்வெற்றிடம் காணப்படும்.
* பருமனில் பெரிய கரு காணப்படும்.
* அதிகளவிலான இழைமணிகளும், உயர் அனுசேப வீதமும் இருக்கும்.
* குறைந்தளவிலான உருமணிகள் இருக்கும்.
* அதிகளவிலான இறைபோசோம்கள் காணப்படும்.

வகைகள்
------

தாவரங்களில் உள்ள பிரியிழையங்கள் அவை இருக்கும் இடத்தைப் பொறுத்து மூன்று வகைகளாக வகைப்படுத்தப்படுகின்றன:

1. உச்சிப்பிரியிழையம்:

தண்டு மற்றும் வேரின் உச்சியில் காணப்படும் பிரியிழையமாகும். இவை தண்டு மற்றும் வேரின் நீட்சியை ஏற்படுத்துகின்றன.

1. பக்கப்பிரியிழையம்:

இரு வகையான பக்கப் பிரியிழையங்கள் உள்ளன. 

* கலன் மாறிழையம்
* தக்கை மாறிழையம்

கலன் மாறிழையம் காழுக்கும் உரியத்துக்குமிடையே காணப்படும். இது தண்டு மற்றும் வேரின் விட்டம் அதிகரிப்பதில் உதவும். கலன் மாறிழையம் கலப்பிரிவடைந்து துணைக் காழ் மற்றும் துணை உரியம் ஆகியவற்றை உருவாக்கும். இதன் காரணமாக விட்டம் அதிகரித்து தாவரத்தில் துணை வளர்ச்சி ஏற்படும்.
தக்கை மாறிழையம் தண்டு மற்றும் வேரின் மேற்பட்டையில் காணப்படும். இது இவற்றின் நீரிழப்பைக் கட்டுப்படுத்தும் தக்கையைத் தோற்றுவித்து, அவற்றின் விட்டம் அதிகரிப்பதிலும் உதவும்.

1. இடை புகுந்த பிரியிழையம்

கணு, புற்தாவரங்களின் இலையடியில் காணப்படும். இவை கணு நீட்சியில் உதவும்.
**மாத்யு இராபர்ட்டு சுமித்து** (ஆங்கில மொழி: *Matthew Robert Smith*) (பிறப்பு: 28 அக்டோபர் 1982) என்பவர் இங்கிலாந்து நாட்டு நடிகர் மற்றும் திரைப்பட இயக்குனர் ஆவார். இவர் பிபிசி தொடரான டாக்டர் கூ மற்றும் நெற்ஃபிளிக்சு தொடரான தி கிரௌன் போன்ற தொடர்களில் நடித்ததன் மூலம் அவர் மிகவும் பிரபலமானவர், பின்னர் பிரதானநேர எம்மி விருதுக்கு பரிந்துரைக்கப்பட்டார்.

சுமித்து ஆரம்பத்தில் ஒரு தொழில்முறை கால்பந்து வீரராக இருக்க விரும்பினார், ஆனால் முதுகு தண்டுவட உபாதையினால் விளையாடுத்துறையிலிருந்து வெளியேற்றப்பட்டார். இவர் ஆரம்பத்தில் இலண்டனிலுள்ள நாடக அரங்குகளில் மர்டரு இன் தி கதிட்ரலு, பிரெசு கில்ல்சு, தி ஹிசுடரி பாய்சு மற்றும் ஆன் தி சோர் ஆப் தி வைடு வோர்ல்டு முதலிய நாடகங்களில் நடித்தபின் நடிகரானார். அதை தொடர்ந்து பெர்ட் அண்ட் டிக்கி (2012), டெர்மினேட்டர் ஒரு தொடக்கம் (2015), மோர்பியசு (2022) போன்ற பல திரைப்படங்களில் நடித்துள்ளார்.

ஆரம்பகால வாழ்க்கை
-----------------

மாத்யு இராபர்ட்டு சுமித்து அக்டோபர் 28, 1982 இல் நார்தாம்டன்சயர், இங்கிலாந்தில் இடேவிட் மற்றும் இலைன் சுமித்து ஆகியோருக்கு மகனாக பிறந்தார். இவருக்கு லாரா ஜெய்னி என்ற ஒரு சகோதரியும் உண்டு. சுமித்து நார்தாம்டன் சுகூல் என்ற சிறுவர்ளுக்கான பள்ளியில் பயின்றார். இவரது தாத்தா கால் பந்து விளையாட்டில் கை தேர்ந்தவர். அவர் நாட்ட்சு கவுன்டி எப் சி என்ற குழுவுக்காக திறமையாக விளையாடினார். அதனால் சிறுவதில் இருந்து இவர் தனது தாத்தா போன்று ஓரு தொழில்முறை கால்பந்து வீரராக இருக்க விரும்பினார், ஆனால் முதுகு தண்டுவட உபாதையினால் விளையாடுத்துறையிலிருந்து வெளியேறினார்.

மேற்கோள்கள்
-----------

1. ↑  "The Eleventh Doctor". *Doctor Who Confidential*. BBC. BBC One. 3 January 2009. No. 15.
2. ↑  Reynolds, Simon (2 May 2014). "Doctor Who's Matt Smith cast in Terminator 5, role expands in sequels". *Digital Spy*. 3 May 2014 அன்று மூலதளத்திலிருந்து பரணிடப்பட்டது எடுக்கப்பட்டது. 4 May 2014 அன்று பார்க்கப்பட்டது.
3. ↑  Kroll, Justin (24 January 2019). "Matt Smith to Star With Jared Leto in Marvel Spinoff 'Morbius' (EXCLUSIVE)". 29 January 2019 அன்று மூலதளத்திலிருந்து பரணிடப்பட்டது எடுக்கப்பட்டது. 23 February 2019 அன்று பார்க்கப்பட்டது.
4. ↑  "Matt Smith – 11th Dr Who – Former NSB Head Boy". *Northampton School for Boys*. 14 October 2013 அன்று மூலம் பரணிடப்பட்டது. 26 March 2013 அன்று பார்க்கப்பட்டது.
5. ↑  Irvine, Chris (6 January 2009). "Late bets on Matt Smith as Doctor Who came from home town". *The Daily Telegraph*. .
6. ↑  Davis, Johnny (25 October 2010). "Actor: Matt Smith – GQ Men Of The Year 2010". *GQ*. 13 November 2013 அன்று மூலதளத்திலிருந்து பரணிடப்பட்டது எடுக்கப்பட்டது. 12 August 2013 அன்று பார்க்கப்பட்டது.
7. ↑  "Meet the Eleventh Doctor". *Doctor Who microsite*. BBC. 5 January 2009. 16 March 2019 அன்று மூலதளத்திலிருந்து பரணிடப்பட்டது எடுக்கப்பட்டது. 23 December 2019 அன்று பார்க்கப்பட்டது.

வெளிப்புற இணைப்புகள்
--------------------

* ஐ.எம்.டி.பி இணையத்தளத்தில் மேட்டு சுமித்து
பெக்குரலின் நின்றொளிர்மானி (1873-1874)
**நின்றொளிர்மானி** *(Phosphoroscope)* என்பது ஒரு நின்றொளிர் பொருள் கிளர்வடைந்ததற்குப் பின்னர், எவ்வளவு நேரத்தில் ஒளிர்தலை நிறுத்துகிறது என்பதை அளவிடும் ஒரு சிறிய கருவியாகும்  துளையுள்ள வட்டுகள் இரண்டு இக்கருவியில் இடம்பெற்றுள்ளன. ஒவ்வொரு வட்டிலும் உள்ள துளைகள், சமமான கோணத்தையுடைய ஆரக் கோடுகளுடன் மையத்தில் இருந்து ஒரு குறிப்பிட்ட தொலைவில் வைக்கப்படுகின்றன, ஆனால் அவை ஒன்றுடன் ஒன்றாக நேராக சீரமைக்கப்படுவதில்லை. நின்றொளிரும் பொருளின் மாதிரி இரண்டு வட்டுகளுக்கும் இடையில் வைக்கப்படுகிறது. முதல் வட்டில் உள்ள துளையின் வழியாக வரும் ஒளி நின்றொளிரும் பொருளின் மீது பட்டு அதை கிளர்வூட்டுகிறது. இதனால் நின்றொளிரும் பொருள் சிறிது நேரத்திற்கு ஒளியை உமிழ்கிறது. வட்டுகள் சுழல விடப்படுகின்றன. இவ்வட்டுகளின் சுழலும் வேகத்தை மாற்றியமைப்பதன் மூலம் நின்றொளிர் பொருட்களின் ஒளிரும் காலத்தை உறுதி செய்ய முடியும்.

நேற்கோள்கள்
-----------

1. ↑  "Natural Philosophy Collection. Bequerel's *[sic]* Phosphoroscope". University of Aberdeen. 2014-12-16 அன்று பார்க்கப்பட்டது.

புற இணைப்புகள்
--------------

* Description and image of a phosphoroscope at the Kenyon College Department of Physics
**நோர்வேயின் பழுப்பு கரடி** ( *The Brown Bear of Norway* ) என்பது பேட்ரிக் கென்னடியால் சேகரிக்கப்பட்ட அயர்லாந்து விசித்திரக் கதையாகும். இது அவரது *லெஜண்டரி ஃபிக்சன்ஸ் ஆஃப் தி ஐரிஷ் செல்ட்ஸ்* என்ற தொகுப்பில் (1866) வெளிவந்தது.  இது பின்னர் ஆண்ட்ரூ லாங்கால் அவரது *த லிலாக் ஃபேரி புக்* (1910) இல் சேர்க்கப்பட்டது, இருப்பினும் லாங் தனது மூலத்தை *வெஸ்ட் ஹைலேண்ட் டேல்ஸ்* (பச்சை பள்ளத்தாக்கில் பழுப்பு கரடி ) எனறு தவறாகப் பயன்படுத்தினார்.

சுருக்கம்
---------

அயர்லாந்தில் ஒரு அரசன் தன் மகள்களிடம் யாரை திருமணம் செய்து கொள்ள விரும்புகின்றனர் என்று கேட்டான். மூத்தவள் உல்ஸ்டரின் மன்னனையும், இரண்டாவது மகள் மன்ஸ்டரின் மன்னனையும், இளையவள் நார்வேயின் பழுப்பு கரடியையும் விரும்பினார்கள். அன்று இரவு, இளைய மகள் ஒரு பெரிய மண்டபத்தில் ஒரு அழகான இளவரசனைக் காண்கிறாள். அவன் அவள் முன் மண்டியிட்டு, தன்னை திருமணம் செய்து கொள்ளும்படி கேட்கிறான். அவர்கள் திருமணம் செய்து கொள்கின்றனர். மேலும் ஒரு சூனியக்காரி அவளது மகளை திருமணம் செய்து கொள்வதற்காக தன்னை கரடியாக மாற்றியதாக இளவரசன் விளக்கினான். தன்னை திருமணம் செய்து கொண்டு ஐந்து வருட சோதனைகளைத் தாங்கினால் தான் விடுதலை பெறுவதாக தெரிவிக்கிறான். 

அவர்களுக்கு அடுத்தடுத்து மூன்று குழந்தைகள் பிறந்தன. ஆனால் ஒரு வேட்டைநாய், ஒரு கழுகு, ஒரு மற்றும் ஒரு பெண் மூன்று குழந்தைகளையும் எடுத்துச் செல்கின்றனர். இளவரசி, கடைசி குழந்தையையும் இழந்த பிறகு, தனது குடும்பத்தைப் பார்க்க விரும்புவதாக தனது கணவனிடம் கூறினாள். இரவு படுத்திருக்கும் போது விரும்பும்போது தாய் வீட்டுக்கு செல்லலாம் என்றும், மறுநாள் காலையில் அவள் பழைய படுக்கையில் எழுந்திருப்பாள் என்றும் அவன் அவளிடம் கூறுகிறான். அவள் தன் குடும்பத்தாரிடம் தன் கதையைச் சொன்னாள். மேலும் குழந்தைகளை இழக்க விரும்பவில்லை என்றாலும், அது தன் கணவனின் தவறு அல்ல என்று அவள் உறுதியாக நம்பினாள். அந்த சமயத்தில் ஒரு பெண் வடிவத்தில் வந்த சூனியக்காரி அவன் இரவும் பகலும் ஆணாக இருக்க வேண்டும் என்றால் அவனது கரடி ரோமத்தை எரிக்க வேண்டுமென அறிவுரை கூறுகிறாள். பின்னர் அவள் படுக்கைக்குச் செல்வதற்கு முன் அவன் கொடுத்த பானத்தை குடிப்பதை நிறுத்திவிட்டு, எழுந்து அவனது ரோமங்களை எரிக்கிறாள். இதனால் வருத்தமடைந்த கரடி மனிதன் இது சூனியக்காரியின் வேலை எனவும், இப்போது தான் அவளது மகளை மணக்கும் கட்டாயத்தில் இருப்பதாகக் கூறுகிறான் .

இளவரசி தன் கணவனை பின்தொடர்கிறாள். இரவானதும், இருவரும் ஒரு சிறிய வீட்டை அடைகின்றனர். அடுப்புக்கு முன்னால் விளையாடிக் கொண்டிருந்த ஒரு சிறுவனை தங்களது மகன் என்றும் கழுகு தூக்கிச் சென்ற மகன் என்றும் அவளிடம் கூறுகிறான். இவ்வாறு ஒவ்வொரு நாளும் தாங்கள் இழந்த குழந்தைகளை மீட்டு தங்கள் சொந்த கோட்டைக்கு புறப்படுகின்றனர்.

சான்றுகள்
---------

1. ↑  Kennedy, Patrick, ed. (1866), "The Brown Bear of Norway", *Legendary Fictions of the Irish Celts*, Macmillan and Company, pp. 57–67
2. ↑  Lang, Andrew, ed. (1910), "The Brown Bear of Norway", *The Lilac Fairy Book*, Longmans, Green, and Company, pp. 118–131, ISBN 9781615360857
பண்டிட் **இலட்சுமி கணேசு திவாரி** (Laxmi Ganesh Tewari) (பிறப்பு: செப்டம்பர் 8, 1938) இந்தியாவைச் சேர்ந்த இந்துஸ்தானி பாடகராவார்.  இவர் குரல் இசையின் குவாலியர் கரானாவின் (பாரம்பரியம்) ஒரு நிபுணராவார். முனைவர் இலால்மணி மிசுராவுடன் வாரணாசியில் உள்ள பனாரசு இந்து பல்கலைக்கழகத்தில் படித்த பிறகு, அமெரிக்காவில் கல்வி மற்றும் கற்பித்தல் வாய்ப்புகளைத் தொடர்ந்தார். 1974 முதல் சோனோமா மாநில பல்கலைக்கழகத்தில், இவரது வாழ்க்கை செயல்திறன், உதவித்தொகை மற்றும் கற்பித்தல் ஆகியவற்றை ஒருங்கிணைத்துள்ளது.

ஆரம்பகால வாழ்க்கையும், கல்வியும்
--------------------------------

இவர், இந்தியவின் உத்தரப் பிரதேசத்தின் கான்பூரில் 1938இல் பிறந்தார். முனைவர் இலால்மணி மிசுரா, பண்டிட் மாதவ் வாமன் தக்கார், பேராசிரியர் பி.ஆர் தியோதர் போன்றோரிடம் பனாரசு இந்துப் பல்கலைக்கழகத்தில் படித்து, 1967 இசையில் முனைவர் பட்டம் பெற்றார். வெஸ்லியன் பல்கலைக்கழகத்தில் படிப்பதற்காக அமெரிக்கா சென்றார். அங்கு 1974 இல் இனவியல் அறிவியலில் முனைவர் பட்டம் பெற்றார்.

கல்வி வாழ்க்கை
--------------

திவாரி 1974 முதல் கலிபோர்னியாவில் உள்ள சோனோமா மாநில பல்கலைக்கழக பீடத்தில் பணியாற்றி வருகிறார். இன்று இவர் இந்திய, பௌத்த, அரேபிய மற்றும் கேமலன் இசையில் முன்மாதிரியான பணியைக் கொண்ட முன்னணி இனவியல் வல்லுநர்களில் ஒருவராக இருகிறரார். தனது இசையின் ஏராளமான பதிவுகளையும் செய்துள்ளார். சாம வேத காலத்தின் சாமகானத்தின் குறிப்புகளைப் பாதுகாப்பதற்காக இலால்மணி மிசுராவால் உருவாக்கப்பட்ட சாமேசுவரி என்ற இராகக் குறிப்புகளை இவர் வழங்கியுள்ளார். இந்தியா, துருக்கி, டிரினிடாட் மற்றும் டொபாகோ, தாய்லாந்து, பிஜி, கானா சிம்பாப்வே ஆகிய நாடுகளில் கள ஆய்வுகளை மேற்கொண்டார். இவரது புத்தகங்கள் மற்றும் பதிவுகளுக்கு மேலதிகமாக, இவரது கட்டுரைகள் *சௌத் ஏசியா ரிசர்ச், சௌத் ஏசியா ஜர்னல், ஏசியன் போல்க்லேர் ஸ்டடிஸ்* ஆகியவற்றில் வெளிவந்துள்ளன.

புத்தகங்கள்
-----------

* *A Splendor of Worship: Women's Fasts, Rituals, Stories, and Art*. New Delhi: Manohar, 1991.
* *Alhakhand ki Parampara*. Lucknow: Uttar Pradesh Sangeet Natak Akademy, 1993.
* *Folk Songs of Trinidad Indians*. Port of Spain, Trinidad: SWAHA publications, 1994.
* *Singitendu Pandit Lalmaniji Misra: Ek Pratibhavan Sangitagya*. Santa Rosa, California: Svar Sadhana, 1996.
* *Svar Sadhana*. Santa Rosa, California: Svar Sadhana, 1998.
* *Folk Songs from Uttar Pradesh, India*. New Delhi: D.K. Printworld, 2006.

குறிப்புகள்
-----------

1. ↑  Crossette, Barbara (29 February 1980). "Guide to Centers Of World's Arts In New York; ....". *த நியூயார்க் டைம்ஸ்*: p. C1.. பார்த்த நாள்: 5 May 2011. "On Sunday at 2:30 PM there will be a concert of North Indian classical vocal music performed by Laxmi Ganesh Tewari, a specialist in the khyal form of music ..."

வெளி இணைப்புகள்
---------------

* A Brief Introduction பரணிடப்பட்டது 2007-10-15 at the வந்தவழி இயந்திரம்
* Sonoma Department of Performing Arts
* More about Artistes & Scholars

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* United States
* நெதர்லாந்து

 |
| மற்றவை | 
* Europeana
* IdRef

 |
சிறப்பு லேசர் ஒளிமூலங்களுடன் கூடிய மேடை ஒளியமைப்பு
**மேடை ஒளியமைப்பு** என்பது. மேடையில் நடைபெறக்கூடிய நாடகம், நடனம் போன்ற நிகழ்த்து கலைகளின் தேவைக்காக அமைக்கப்படும் ஒளியமைப்பைக் குறிக்கும். இதற்காகப் பலவகையான செயற்கை ஒளிமுதல்களும், கருவிகளும் புழக்கத்தில் உள்ளன. ஒளியமைப்புத் திட்டமொன்றின் கொள்கை அல்லது நோக்கங்களை அடைவதற்காக ஒளியியலாளர்கள் இவற்றைப் பயன்படுத்தி வடிவமைப்புச் செய்கிறார்கள்.

ஒளியமைப்பின் குறிக்கோள்கள்
--------------------------

மேடை ஒளியமைப்பில் பல பொதுவான குறிக்கோள்கள் உள்ளன. அழகியல் ஒரு முக்கிய நோக்கமாக இருப்பினும் அதனை அடைவதற்கு இது தான் வழி என்ற நிலை கிடையாது. மேடை ஒளியமைப்பின் சில குறிக்கோள்களாவன:

* ஒளியூட்டல் (Illumination)
* வடிவ வெளிப்பாடு (Revelation of form)
* குவிய உருவாக்கம் (Focus)
* சூழ்நிலை உருவாக்கம் (Mood)
* அமைவிடம் மற்றும் நேரச்சூழல் உருவாக்கம்
* காட்சி வீழ்ப்பு (Projection)
* நிகழ்ச்சித் திட்டங்களுக்கு வலுச் சேர்த்தல் (Plot)
* பகுதி ஒளியூட்டல் (Selective visibility)

ஒளியமைப்பின் பண்புகள்
---------------------

மேற்படி குறிக்கோள்களை அடைவதில் நான்கு பண்புகள் முக்கியமானவை.

* ஒளிச்செறிவு
* நிறம்
* வடிவுரு (Pattern)
* திசை/இடம்
**யஷ்பால் குந்தல்** (Yash Paul Kundal) ஒரு இந்திய அரசியல்வாதியாவார். ஜம்மு காஷ்மீர் தேசிய சிறுத்தைகள் கட்சியின் இளைஞர் பிரிவான இளம் சிறுத்தைகளின் மாநிலத் தலைவராக உள்ளார். இவர் இரண்டு முறை ஜம்மு-காஷ்மீர் சட்டமன்ற உறுப்பினராக இருந்துள்ளார். 2002 முதல் 2008 வரை கால்நடை பராமரிப்பு அமைச்சராக இருந்தார்.

ஆரம்ப கால வாழ்க்கை
------------------

குந்தால் 1997 இல் ஜம்மு பல்கலைக்கழகத்தில் பட்டம் பெற்றார்.

தொழில்
------

ஜம்முவின், சம்பாவில் நடைபெற்ற ஜம்மு-காஷ்மீர் சட்டமன்றத்திற்கான இரண்டு தேர்தல்களில் இவர் வெற்றி பெற்றுள்ளார்.  2002 ஜம்மு-காஷ்மீர் பொதுத் தேர்தல்களுக்குப் பிறகு, இவர் அரசாங்கத்தில் கால்நடைத் துறை அமைச்சராக பணியாற்றினார். 2008 ஜம்மு-காஷ்மீர் தேர்தல்களில் இரண்டாவது தேர்தல் வெற்றியின் பின்னர் இவர் எதிர்க்கட்சியின் ஒரு பகுதியாக இருந்தார். 

நவம்பர் 2014 இல், இவர் இளம் சிறுத்தைகளின் மாநிலத் தலைவராக நியமிக்கப்பட்டார். 

ஒரு சட்டமன்ற உறுப்பினராக இவர் இந்திய எல்லைப் பாதுகாப்பு படையின் மரம் நடும் விழாவுக்கு ஆதரவளித்தார். அவர்களின் பிரதான விருந்தினராக, தனது சம்பா தொகுதியில் முதல் மரத்தை நட்டார். எல்லைப் பாதுகாப்புப்படை 200,000 மரக்கன்றுகளை நட்டது. 

இவர், ஹர்ஷ் தேவ் சிங்குடன், ஜம்முவில் 2016 செப்டம்பர் 18 அன்று பாக்கித்தானுக்கு எதிராக இந்திய இராணுவத் தளத்தின் மீது நடத்தப்பட்ட ஊரி தாக்குதலுக்குப் பின்னர் நடந்த போராட்டங்களுக்கு தலைமை தாங்கினார். பயங்கரவாத தாக்குதல்களுக்கு பாக்கித்தான் ஆதரவளித்ததாக குற்றம் சாட்டினார். 

அக்டோபர் 2016 இல், இராம்நகர் கோயிலில், பட்டியல் சாதி இளைஞரான பிசன் தாசை கொடூரமாக தாக்கிய பாஜக தொழிலாளர்கள் மீது காவல்துறை தகுந்த குற்றச்சாட்டுகளை முன்வைக்கவில்லை என்று இவர் குற்றம் சாட்டினார். இந்த வழக்கு கொலை முயற்சி என பதிவு செய்யப்பட வேண்டும் என்று இவர் விரும்பினார். சமீபத்திய பாஜக தேர்தல் வெற்றிகளின் விளைவாக இப்பகுதியில் பட்டியல் சாதியினருக்கு எதிரான வெறுப்புக் குற்றங்கள் அதிகரித்துள்ளன என்று இவர் குற்றம் சாட்டினார். 18 மாத காலப்பகுதியில் அவர்களின் ஏழு அறியப்படாத மரணங்கள் இப்பகுதியில் தீர்க்கப்படவில்லை என்று கூறினார்.  முன்னதாக, திசம்பரில் நடந்த 2014 ஜம்மு-காஷ்மீர் பொதுத் தேர்தலில், இவர் பாஜக வேட்பாளரிடம் தோலிவுயுற்றார்.

பிப்ரவரி 2020 இல், இவர் தேசிய சிறுத்தைகள் கட்சி செயற்குழுவின் தலைவராக நியமிக்கப்பட்டார்.

குறிப்புகள்
-----------

1. ↑  "YASH PAUL KUNDAL(JKNPP):Constituency - Samba(SAMBA)". *myneta.info*. 7 January 2017 அன்று பார்க்கப்பட்டது.
2. ↑  "Education, key to all Human development: Kundal". *Scoop News*. 7 January 2017 அன்று பார்க்கப்பட்டது.
3. ↑  "Panthers fall flat". .
4. ↑  "Kundal appointed Young Panthers President". *Early Times*. 11 July 2014. 7 January 2017 அன்று பார்க்கப்பட்டது.
5. ↑  "BSF organizes plantation drive at Samba, Udhampur". *Daily Excelsior*. 20 August 2014. .
6. ↑  "Massive anti-Pakistan protests in Jammu". *Tribune India*. 19 September 2016. .
7. ↑  "Kundal seeks registration of case against culprits". *Kashmir Times*. 10 June 2016. 7 January 2017 அன்று பார்க்கப்பட்டது.
8. ↑  "Harsh announces Panthers committees for enhanced public outreach". *State Times*. 27 பிப்ரவரி 2020 அன்று மூலம் பரணிடப்பட்டது. 27 February 2020 அன்று பார்க்கப்பட்டது.
இங்கிலாந்தை நோர்மானியர் கைப்பற்றிய 1066 இல் குறிப்பிடத்தக்க நிகழ்வுகள் நடந்த இடங்கள்.
**நோர்மானியர் இங்கிலாந்தைக் கைப்பற்றுதல்**  (*Norman conquest of England*) என்பது 11 ஆம் நூற்றாண்டில் வில்லியம் பிரபு தலைமையில் நோர்மானியர்களும் பிரெஞ்சுப் படையினரும் இங்கிலாந்தை வலிந்து கவர்ந்த நிகழ்வைக் குறிப்பதாகும். ஹேஸ்டிங்ஸ் சண்டையில் வில்லியம், இங்கிலாந்து அரசர் ஹெரால்டை 1066 அக்டோபர் 14 அன்று வென்று இங்கிலாந்தின் மன்னராக 1066ஆம் ஆண்டு கிறித்துமசு நாளன்று முடி சூட்டிக்கொண்டார். பின்னர் தமது கட்டுக்குள் கொண்டுவந்து பல மாற்றங்களை அரசாண்மையிலும் சமூகளவிலும் ஏற்படுத்தினார். இவரது நம்பிக்கைக்குரிய பலரை பிரான்சிலிருந்து இங்கிலாந்திற்கு வரச்செய்து பதவிகளை அளித்தார்.

வில்லியம் இங்கிலாந்தின் மீது படையெடுத்ததற்கு அவரது குடும்ப தொடர்புகளும் ஓர் காரணமாக அமைந்தது. இங்கிலாந்து மன்னர் எட்வர்டுக்கு மக்கள் இல்லாத நிலையில் அவரது உடன்பிறப்பை மணந்திருந்த காரணத்தினால் அடுத்த வாரிசாக தாம் முடிசூட்டப்படுவோம் என நம்பினார். ஆனால் சனவரி 1066 இல் எட்வர்டின் மறைவிற்கு பின்னர், மற்றொரு வாரிசும் இங்கிலாந்தின் வெசெக்சின் மன்னருமான ஹெரால்டுக்கு முடி சூட்டப்பட்டது. இதனால் தாம் ஏமாற்றப்பட்டதாக வில்லியம் கருதினார். இதேவேளையில் நோர்வேயின் அரசர் ஹரால்டு ஹார்ட்ரதாவும் இங்கிலாந்தைக் கைப்பற்ற வடக்கு இங்கிலாந்தை படையெடுத்தார். புல்போர்டு சண்டையில் வென்றபோதும் 1066 செப்டம்பர் 25 அன்று இசுடாம்போர்டு பிரிட்ஜ் சண்டையில் நோர்வே அரசர் கொல்லப்பட்டார். ஹெரால்டு வடக்கு இங்கிலாந்தில் இருப்பதை பயன்படுத்தி வில்லியம் தென் இங்கிலாந்துப் பகுதியில் தாக்குதல் நடத்தினார். வில்லியமை தடுக்க தென் இங்கிலாந்து வந்த ஹெரால்டு தமது படைகளில் பெரும்பகுதியினரை வடக்கிலேயே விட்டு வந்தார். 1066 அக்டோபர் 14 அன்று ஹேஸ்டிங்ஸ் என்றவிடத்தில் நாள்முழுவதும் நடந்த சண்டையில் தோற்கடிக்கப்பட்டு கொல்லப்பட்டார்.

தமது முதன்மை எதிரிகள் வெல்லப்பட்டாலும் அடுத்த சில ஆண்டுகளுக்கு வில்லியம் பல உள்நாட்டு எதிர்ப்புகளை எதிர்கொள்ள நேர்ந்தது. 1072 ஆம் ஆண்டுவரை அவரது பதவி உறுதியற்ற நிலையில் இருந்தது. தம்மை எதிர்த்த பல பிரபுக்களின் நிலங்களை பறிமுதல் செய்து தமது ஆதரவாளர்களுக்கு வழங்கினார்; இவரது அடக்குமுறைகளால் சிலர் மறைந்து வாழத் தொடங்கினர். தமது ஆட்சியை நிலைநிறுத்திக்கொள்ள பல கோட்டைகளை கட்டியதோடு அலுவல் மொழியாக நோர்மன் பிரான்சிய மொழியை அறிமுகப்படுத்தினார். இம்மொழியே மேல்தட்டு பிரபுக்களின் மொழியாகவும் நீதிமன்றங்கள், அரசு ஆகியவற்றின் மொழியாகவும் கட்டாயப்படுத்தினார். தவிர அனைத்து நிலங்களும் அரசருக்கு உரிமையானதாக (Enfeoffment) அறிவித்து மேற்றட்டு சமூகத்திலும் மாற்றங்களை ஏற்படுத்தினார். இதனால் மெதுவாக சமூகத்தில் மாற்றங்கள் நிகழத் தொடங்கின: அடிமைத்தனம் ஒழிக்கப்பட்டது. அரசாண்மை முறைமையில் பெரும் மாற்றங்கள் நிகழவில்லை; முந்தைய ஆங்கிலோ சாக்சன் அரசின் வடிவங்களையே புதிய நோர்மானிய நிர்வாகத்தினர் மேற்கொண்டனர்.

வெளி இணைப்புகள்
---------------

* Essential Norman Conquest from Osprey Publishing
* Normans – a background to the Conquest from the பிபிசி
* The Effect of 1066 on the English Language
* Collection of source material on the Norman conquest of England
**நோர்வே தமிழ்த் திரைப்பட விழா ,** (*Norway Tamil Film Festival Awards-NTFF*) நோர்வேயின் ஓஸ்லோவில் ஆண்டுக்கு ஒருமுறை நடைபெறும் திரைப்பட விழா ஆகும். தமிழ்த் திரைப்படத்துறையில் படம், நடிப்பு, பாட்டு, பாடியவர், இசை, இயக்கம், தொழில் நுட்பம் போன்ற பல பிரிவுகளில் சிறந்தவற்றைத் தேர்ந்தெடுத்துப் பாராட்டி ஊக்குவிப்பதற்காக இவ்விழா நடத்தப்படுகிறது. கவிதை, இசை, பாடல், திரைப்படம் ஆகிய துறைகளில் பிரபலமாக விளங்கும் *விஎன் மியூசிக் டிரீம்ஸ்* நிறுவனத்தால் இந்த விழா, முதன்முதலாக 2010 ஆண்டில் ஏற்பாடு செய்யப்பட்டது. உலகத் தமிழ்த் திரைப்படக் கொண்டாட்டமாக இவ்விழா அமைந்துள்ளது.

பரிசுகள்
--------

2011, 2012 ஆம் ஆண்டுகளில் நடந்த இவ்விழாவில் அளிக்கப்பட்ட விருதுகள்:

### சிறந்த திரைப்படம்

சிறந்த திரைப்படத்துக்கான விருது 2011 ஆம் ஆண்டு முதல் வழங்கப்படுகிறது.

| ஆண்டு | திரைப்படம் | தயாரிப்பாளர் |
| --- | --- | --- |
| 2012 | *வாகை சூட வா* | எஸ். முருகானந்தம் |
| 2011 | *மைனா* | ஜான் மேக்ஸ் |

### சிறந்த நடிகர்

சிறந்த நடிகருக்கான விருது 2011 ஆம் ஆண்டு முதல் வழங்கப்படுகிறது.

| ஆண்டு | நடிகர் | திரைப்படம் |
| --- | --- | --- |
| 2012 | எம். சசிக்குமார் | *போராளி* |
| 2011 | வித்தார்த் | *மைனா* |

### சிறந்த நடிகை

சிறந்த நடிகைக்கான விருது 2011 ஆம் ஆண்டு முதல் வழங்கப்படுகிறது.

| ஆண்டு | நடிகை | திரைப்படம் |
| --- | --- | --- |
| 2012 | ரிச்சா கங்கோபத்யய் | *மயக்கம் என்ன* |
| 2011 | அஞ்சலி | *அங்காடித் தெரு* |

### சிறந்த துணை நடிகர்

சிறந்த துணை நடிகருக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | நடிகர் | திரைப்படம் |
| --- | --- | --- |
| 2012 | அப்புக்குட்டி | *அழகர்சாமியின் குதிரை* |

### சிறந்த துணை நடிகை

சிறந்த துணை நடிகைக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | நடிகை | திரைப்படம் |
| --- | --- | --- |
| 2012 | தேவதர்சினி | *மகான் கணக்கு* |

### சிறந்த இசையமைப்பாளர்

சிறந்த இசையமைப்பாளருக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | இசையமைப்பாளர் | திரைப்படம் |
| --- | --- | --- |
| 2012 | இளையராஜா | *அழகர்சாமியின் குதிரை* |
| 2011 | ஜி. வி. பிரகாஷ் குமார் | *மதராசபட்டினம்* |

### சிறந்த பின்னணிப் பாடகர்

சிறந்த பின்னணிப் பாடகருக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | பாடகர் | திரைப்படம் |
| --- | --- | --- |
| 2012 | சி. சத்யா | *எங்கேயும் எப்போதும்* |

### சிறந்த பின்னணிப் பாடகி

சிறந்த பின்னணிப் பாடகிக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | பாடகி | திரைப்படம் |
| --- | --- | --- |
| 2012 | சின்மயி | *வாகை சூட வா* |

### சிறந்த குரல் கொடுப்பாளர்

சிறந்த குரல் கொடுப்பாளருக்கான விருது 2012 ஆம் ஆண்டு முதல் வழங்கப்படுகிறது.

| ஆண்டு | கலைஞர் | திரைப்படம் |
| --- | --- | --- |
| 2012 | தீபா வெங்கட் | *மயக்கம் என்ன* |

### நடுவர் சிறப்பு விருது

நடுவர் சிறப்பு விருது 2012 ஆம் ஆண்டு முதல் வழங்கப்படுகிறது. 

| ஆண்டு | கலைஞர் | திரைப்படம் |
| --- | --- | --- |
| 2012 | விஷால் | *அவன் இவன்* |

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-04-18 அன்று மூலம் பரணிடப்பட்டது. 2012-09-01 அன்று பார்க்கப்பட்டது.
**யஷ்பால் சிங் கல்சி** (பிறப்பு 23 செப்டம்பர் 1978) தில்லியைச் சேர்ந்த தற்காப்புக் கலைஞராவார். இவர் 'இந்தியாவில் தற்காப்புத் துறையின் முன்னோடி' என்று வகைப்படுத்தப்படுகிறார்.

ஆரம்ப கால வாழ்க்கை
------------------

கல்சி, 23 செப்டம்பர் 1978  தில்லியில் சீக்கிய பெற்றோர்களான இராம் சிங் கல்சி மற்றும் அவரது மனைவி மஞ்சித் கவுர் ஆகியோருக்கு பிறந்தார். இவர் தனது 8 வயதில் கராத்தேவைப் பயின்றார். விரைவில் தனது பள்ளியில் கராத்தே அணியின் தலைவரானார். இவர் கராத்தேவில் கருப்புப் பட்டை பெற்றுள்ளார்.  இவர் தனது முதல் கருப்புப் பட்டையை 1996இல் பெற்றார் அதன் பின்னர் இவர் மாநில, தேசிய மற்றும் சர்வதேச கராத்தேப் போட்டிகளில் பதக்கங்களை வென்றுள்ளார்.

பயிற்சி வாழ்க்கை
----------------

கல்சி, அகில இந்திய கலப்பு தற்காப்பு கலை கூட்டமைப்பின் நிறுவன உறுப்பினராக உள்ளார்.  மேலும், 2015 ஆம் ஆண்டு நிலவரப்படி தில்லி கிளையின் இந்தியா கலப்பு தற்காப்பு கலைக் கழகத்தின் தலைவராக இருந்தார். 

கல்சி, ஒரு உலக கராத்தே அமைப்பின் சான்றளிக்கப்பட்ட கராத்தே மற்றும் கலப்பு தற்காப்பு கலை பயிற்சியாளர் ஆவார். இந்த அமைப்பு இந்தியா, கிரேக்கம், அமெரிக்கா, சிலி, மலேசியா, தென்னாப்பிரிக்கா, ஆப்கானித்தான், பாக்கித்தான், நேபாளம், இங்கிலாந்து மற்றும் பல இடங்களைச் சேர்ந்த மாணவர்களைக் கொண்டுள்ளது. இவர் பிரேசிலிய யியு-யிட்சுவிலும் தகுதி பெற்றவர்.  இவரது மாணவர்கள் சர்வதேச போட்டிகளிலும், உலக போட்டிகளிலும் இந்தியாவை பிரதிநிதித்துவப்படுத்தியுள்ளனர்.  2007 ஆம் ஆண்டு முதல், குர்கானை தளமாகக் கொண்ட சுவீடன் தற்காப்புக் கலைப் பள்ளியான சான்சிங்கன் சர்வதேச கராத்தேப் பள்ளியில் தலைமை பயிற்சியாளராக பணியாற்றி வருகிறார். மேலும் இந்தியா முழுவதும் அதன் மையங்களுக்கு தலைமை தாங்குகிறார்.  இங்கு ஆண்கள் மற்றும் பெண்கள் இருவருக்கும் பயிற்சி அளிக்கிறது;  கல்சி தனது மனைவி அனாமிகா சிங் கல்சியுடன் இணைந்து பணியாற்றுகிறார்.

விருதுகளும், அங்கீகாரமும்
-------------------------

2013 ல் நடந்த சுவீடன் கராத்தேப் போட்டியில் இந்தியாவுக்காக பதக்கம் வென்றார்.  2016ஆம் ஆண்டு அமெரிக்க கராத்தேப் போட்டியில் தங்கப்பதக்கம் வென்றார்.  2017ஆம் ஆண்டு அமெரிக்க கராத்தேப் போட்டியில் இரண்டு வெண்கலப் பதக்கங்களை வென்றார்.  

2018ஆம் ஆண்டு இவர், தனது மனைவியுடன் சேர்ந்து அமெரிக்க கராத்தேப் போட்டிகளில் தங்கப்பதக்கம் வென்றார்.

குறிப்புகள்
-----------

1. 1 2  'Roposo to celebrate March as "Women's Month"', *Asian News International* (8 March 2016).
2. ↑  "Interview with Mr. Yashpal Singh Kalsi". *fairgaze.com*.
3. 1 2 3  Ashwin Ahmad, 'Capital's fight club', *Mail Today* (9 August 2015).
4. 1 2  "India wins 16 medals at US Open karate Championship - Times of India". *The Times of India*.
5. ↑  "AIMMAA Official press announcement". *www.sportskeeda.com*. 15 August 2015.
6. ↑  'Gurgaon Teen for World Youth Cup', *The Asian Age* (29 June 2014), 31.
7. ↑  April 25, Press Trust of India; April 25, 2017UPDATED; Ist, 2017 18:05. "India wins 16 medals at US Open karate Championship". *India Today*.
8. ↑  'Mixed martial art in a league of its own', *The Times of India* (24 January 2017).
9. ↑  "Swedish International Karate Open (May 2013) – NERDOX".
10. ↑  "7 Indian karate players to compete at US Open". 28 March 2018 – Business Standard வழியாக.
11. ↑  'India win 3 Gold, 2 Silver,6 Bronze at US Open Karate C'ship', *Asian News International* (18 April 2017).
நோவா கொள்கை விளக்கம்:
இரட்டை நட்சத்திரக் கொள்கையை அடிப்படையாகக் கொண்ட ஹாய்ல் என்பவர் 1946 ஆம் ஆண்டு வெளியிட்ட நட்சத்திரக் கொள்கை நோவா கொள்கை ஆகும்.
சூரிய மண்டலத்தின் கன பரிமாணத்தை விட கோள்களின் கன பரிமாணம் மிகச்சிறியவை. மேலும் சூரியனுக்கும் கோள்களுக்கும் இடையே உள்ள தூரத்தை ஆய்வு செய்யும் போது தூரம் அதிகமாக இருப்பினும் அவற்றின் கோணத்திணிவு வேகம் அதிகமாக உள்ளது. சூரியனில் ஹைட்ரஜன், ஹீலியம் போன்ற தனிமங்கள் காணப்படுகின்றன. ஆனால் கோள்களில் எடை அதிகம் கொண்ட அணுக்கள் நிரம்பிய இரும்பு, சிலிகா, அலுமினியம் போன்ற தனிமங்கள் காணப்படுக்கின்றது. எனவே கோள்கள் சூரியனிடமிருந்து தோன்றியவை என்பதில் சந்தோகம் எழுந்து வேறு பொருட்களிலிருந்து தோன்றியிருக்க வேண்டும் என்ற அடிப்படையில் லைட்டில்டன் என்பவர் இரட்டை நட்சத்திரக் கொள்கையை வெளியிட்டார்.
லைட்டில்டன் கொள்கையின் படி சூரியனும் அதன் ஜோடி நட்சத்திரமும் அருகருகே இருக்கும் போது புதிய நட்சத்திரம் அவற்றைக் கடந்து சென்றதால் ஜோடி நட்சத்திரத்திலிருந்து கோள்கள் தோன்றின என்று விளக்கப்படுகிறது. ஆயினும் புதிய நட்சத்திரம் வராமலே ஜோடி நட்சத்திரத்திலிருந்து கோள்கள் தோன்றின என்பது ஹாய்லின் நோவா கொள்கை ஆகும்.
கொள்கைகளின் அடிப்படைத் தத்துவம்:
 சூரியனும் மற்றொரு நட்சத்திரமும் இரட்டை நட்சத்திரங்களாகும்.
 மேற்கண்ட இரண்டும் வெவ்வேறு கனபரிமாணமும், வெப்பமும் கொண்டிருந்தன.
 புதிய நட்சத்திரம் அதிகம் வெப்பம் மிகுந்தது. அணுக்கள் பெரியதாகவும், எடை அதிகமானதாகவும் இருந்தன.
 மேற்கண்ட புதிய நட்சத்திரத்திலிருந்து வெளிப்பட்ட வெப்பக் கதிர் வீச்சு அதிகமாக இருந்ததால் ஹைட்ரஜன் முழுவதுமாகத் தீர்ந்து பயங்கரமாக வெடித்ததால் சூப்பர் நோவா உண்டானது.
 சூப்பர் நோவா வெடிப்பில் புதிய நட்சத்திரத்தின் பெரும்பலான பகுதியானது சூரியனின் ஈர்ப்பு விசைக்கு அப்பால் தூக்கி வீசப்பட்டது.
 சூப்பர் நோவா வெடிப்பிலிருந்து வெளியிட்ட வாயு வேகம் மட்டும் சூரியனால் உள்ளிழுக்கப்பட்டு சூரியனைச் சுற்றி சுழன்று வட்டமாக அமைந்தது. இதிலிருந்து கோள்கள் தோன்றின.
மேற்கண்ட அடிப்படைத் தத்துவங்களைக் கொண்டு நோவா கொள்கை அமைந்தது.

மேற்பார்வை நூல்: 
புவிப்புறவியல் - அனந்த பத்மநாபன்.என்